Maistrova ulica 10, 1000 Ljubljana T: 01 369 59 00

F: 01 369 59 01

E: gp.mk@gov.si

www.mk.gov.si

Številka: 100-45/2023-3340-1

Datum: 12. 9. 2023

Na podlagi tretjega odstavka 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 - ZDeb) in prvega odstavka 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmlS-A, 202/21 – odl. US, 15/22 in 54/22 – ZUPŠ-1) Ministrstvo za kulturo, Maistrova ulica 10, 1000 Ljubljana, objavlja prosto uradniško delovno mesto

**PODSEKRETAR (šifra DM 453)** v Službi za evropske zadeve in mednarodno sodelovanje, za določen čas 2 let (začasno povečan obseg dela)

Kandidati, ki se bodo prijavili na prosto delovno mesto, morajo poleg splošnih pogojev, ki jih določajo predpisi s področja delovnega prava, izpolnjevati še naslednje pogoje:

* končano najmanj visokošolsko univerzitetno izobraževanje (prejšnje)/visokošolska univerzitetna izobrazba (prejšnja) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) ali magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja) ali magistrsko izobraževanje (druga bolonjska stopnja)/magistrska izobrazba (druga bolonjska stopnja);
* 6 let delovnih izkušenj;
* opravljen strokovni izpit iz upravnega postopka;
* višja raven znanja angleškega jezika;
* znanje uradnega jezika;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat magisterij znanosti, doktorat oziroma zaključen specialistični študij.

Izbrani kandidat, ki nima opravljenega strokovnega izpita iz upravnega postopka, mora le-tega opraviti najkasneje v roku treh mesecev po sklenitvi delovnega razmerja, v skladu s tretjim odstavkom 31. člena Zakona o splošnem upravnem postopku.

Izpolnjevanje pogoja višje ravni znanja angleškega jezika se izkazuje s potrdilom oziroma certifikatom o višjem znanju angleškega jezika ali dokazilom, da se je kandidat šolal v angleškem jeziku (pridobil stopnjo izobrazbe – osnovno, srednjo, do- ali podiplomsko v državi, v kateri je to materni jezik) ali je zaključil dodiplomski študij angleškega jezika ali je 6 mesecev ali več opravljal dela visokošolske zahtevnosti v tujini v angleškem jeziku ali je uspešno opravil izpit iz angleškega jezika na dodiplomskem študiju.

Od kandidata pričakujemo: samoiniciativnost, pripravljenost za timsko delo, spretnost pri sodelovanju v medkulturnem okolju, komunikativnost, zanesljivost in prilagodljivost.

Naloge delovnega mesta so:

* spremljanje vsebin in priprava zahtevnejših gradiv s področja multilateralnega sodelovanja RS na področju kulture,
* spremljanje vsebin in priprava zahtevnejših gradiv s področja bilateralnega sodelovanja RS na področju kulture,
* vodenje postopkov razpisov,
* organizacija mednarodnih poti,
* nadomeščanje uslužbencev v notranji organizacijski enoti,
* opravljanje drugih zahtevnih nalog v notranji organizacijski enoti.

Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. pisno izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V izjavi kandidat navede datum sklenitve in datum prekinitve delovnega razmerja pri posameznemu delodajalcu, kratko opiše delo, ki ga je opravljal pri tem delodajalcu, ter navede stopnjo zahtevnosti delovnega mesta,
3. pisno izjavo kandidata o opravljenem strokovnem izpitu iz upravnega postopka, če je navedeni izpit opravil oziroma izjavo, da ga bo opravil v roku treh mesecev po sklenitvi delovnega razmerja,
4. izjavo kandidata, da ima višjo raven znanja angleškega jezika,
5. pisno izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

1. pisno izjavo, da za namen tega postopka zaposlitve dovoljuje Ministrstvu za kulturo pridobitev podatkov iz uradnih evidenc.

Zaželeno je, da prijava vsebuje tudi kratek življenjepis ter da kandidati v njej poleg formalne izobrazbe navedejo tudi druga znanja in veščine, ki so jih pridobili.

Prijava na prosto delovno mesto mora biti obvezno pripravljena na obrazcu [JN-100-45/202](http://www.mnz.gov.si/fileadmin/mnz.gov.si/pageuploads/JAVNA_UPRAVA/DPJS/suk/5-2-14-vloga_za_vodja_avtoparka.doc)3-3340, ki je priloga te objave, z natančno izpolnjenimi vsemi rubrikami in izjavami.

Strokovna usposobljenost kandidatov se bo presojala na podlagi priloženih izjav, razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Z izbranim kandidatom bo sklenjeno delovno razmerje za določen čas 2 let (začasno povečan obseg dela), s polnim delovnim časom. Izbrani kandidat bo delo opravljal na uradniškem delovnem mestu podsekretar, brez imenovanja v naziv. Pravice oziroma obveznosti se mu določijo glede na uradniški naziv podsekretar. Izbrani kandidat bo delo opravljal v uradnih prostorih Ministrstva za kulturo, Maistrova ulica 10, 1000 Ljubljana oziroma v drugih uradnih prostorih, kjer organ opravlja svoje naloge.

Kandidat vloži prijavo v pisni obliki na priloženem obrazcu [JN-100-9/202](http://www.mnz.gov.si/fileadmin/mnz.gov.si/pageuploads/JAVNA_UPRAVA/DPJS/suk/5-2-14-vloga_za_vodja_avtoparka.doc)1, ki jo pošlje v zaprti ovojnici z označbo: »za javno objavo za prosto uradniško delovno mesto podsekretar (šifra DM 453)« na naslov: Ministrstvo za kulturo, Maistrova ulica 10, 1000 Ljubljana. Rok za vlaganje prijav je 14 dni po javni objavi razpisa na Zavodu RS za zaposlovanje in na osrednjem spletnem mestu državne uprave (https://www.gov.si/zbirke/delovna-mesta/). Za pisno obliko prijave se šteje tudi elektronska oblika, poslana na elektronski naslov: gp.mk@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v roku 60 dni po opravljeni izbiri. Obvestilo o končani javni objavi bo objavljeno na osrednjem spletnem mestu državne uprave (https://www.gov.si/ zbirke/delovna-mesta/).

Informacije o izvedbi javne objave daje Vesna Rifelj, tel. št. 01/369 59 73, o delovnem področju pa dr. Sonja Kralj, tel. št. 01/369 59 72, vsak delavnik med 10.00 in 11.00.

V besedilu objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.